Tiettyjä asetuksessa (EU) 2016/2031 annettuja valtuutuksia ei ole käytetty kertomuksen kattamalla ajanjaksolla syistä, jotka esitetään seuraavassa.

·Asetuksen 7, 21, 38 ja 51 artiklalla, 71 artiklan 4 kohdalla, 83 artiklan 6 kohdalla, 100 artiklan 4 kohdalla, 101 artiklan 5 kohdalla ja 102 artiklan 6 kohdalla siirrettyjä valtuuksia, jotka koskevat liitteessä I olevan 1 ja 4 jakson, liitteen II, liitteen III, liitteen IV, liitteessä V olevan A ja B osan, liitteen VII ja liitteessä VIII olevan A, B ja C osan muuttamista niiden mukauttamiseksi tieteellisen ja teknisen tietämyksen sekä asiankuuluvien kansainvälisten standardien kehitykseen, ei ole tähän mennessä käytetty. Komissio kuitenkin arvioi valtuuksien käyttötarvetta, kun tieteellinen ja tekninen tietämys muuttuu tai asiaankuuluvat kansainväliset standardit saatetaan ajan tasalle.

·Asetuksen 19 artiklan 7 kohdalla siirrettyä valtuutta määritellä tarkemmin mainitun artiklan 6 kohdan a alakohdassa ja 16 artiklan b alakohdassa tarkoitetut tuhoojat ja poikkeusten soveltamisehdot ei ole tähän mennessä käytetty. Komissio kuitenkin arvioi toimien tarvetta tältä osin uuden säännön käytännön soveltamisesta saatujen kokemusten perusteella.

·Asetuksen 32 artiklan 5 kohdalla ja 34 artiklan 1 kohdalla siirrettyjä valtuuksia, jotka koskevat suoja-alueita koskevia kartoituksia, aiotaan käyttää vuoden 2021 aikana. Komission delegoidun asetuksen luonnos on parhaillaan asiaa käsittelevän asiantuntijaryhmän tarkasteltavana.

·Asetuksen 43 artiklan 2 kohdalla siirrettyä valtuutta, joka koskee mainitun artiklan 1 kohdassa vahvistettuja puista pakkausmateriaalia ja ISPM 15 ‑merkintää koskevia vaatimuksia, ei ole tähän mennessä käytetty. Komissio kuitenkin arvioi valtuuksien käyttötarvetta, kun tieteellinen ja tekninen tietämys muuttuu tai asiaankuuluvat kansainväliset standardit saatetaan ajan tasalle.

·Asetuksen 46 artiklan 2 kohdalla siirrettyjä valtuuksia, jotka koskevat kolmannen maan raja-alueiden ja jäsenvaltion raja-alueiden suurinta sallittua leveyttä sen mukaan, mikä on tarkoituksenmukaista yksittäisen kasvin, kasvituotteen ja muiden tavaroiden osalta, kasvien, kasvituotteiden ja muiden tavaroiden siirtojen suurinta sallittua matkaa kolmannen maan raja-alueilla ja jäsenvaltioiden raja-alueilla ja kasvien, kasvituotteiden ja muiden tavaroiden tuomista jäsenvaltion raja-alueille ja siirtoja raja-alueilla koskevia luvanantomenettelyjä, ei ole käytetty. Komissio arvioi toimien tarvetta tältä osin uusien sääntöjen käytännön soveltamisesta saatujen kokemusten perusteella.

·Asetuksen 65 artiklan 4 kohdalla siirrettyjä valtuuksia, jotka koskevat i) muiden ammattimaisten toimijoiden ryhmien lisäämistä mainitun artiklan 1 kohdan soveltamisesta vapautettuihin ryhmiin, jos rekisteröinti voisi aiheuttaa niille suhteettoman hallinnollisen rasitteen verrattuna niiden ammattitoimintaan liittyvään vähäiseen tuhoojariskiin, ii) tiettyjen ammattimaisten toimijoiden ryhmien rekisteröintiä koskevia erityisiä vaatimuksia ottaen huomioon toiminnan tai kyseisen kasvin, kasvituotteen tai muun tavaran luonne, ja iii) saman artiklan 3 kohdan ensimmäisen alakohdan a alakohdassa tarkoitettuja tiettyjen kasvien, kasvituotteiden ja muiden tavaroiden pieniä määriä koskevien enimmäismäärien määrittämistä, ei ole käytetty. Komissio arvioi toimien tarvetta tältä osin uusien sääntöjen käytännön soveltamisesta saatujen kokemusten perusteella.

·Asetuksen 76 artiklan 4 kohdalla siirrettyä valtuutta, joka koskee mainitun kohdan ensimmäisessä alakohdassa tarkoitettuja hyväksymisen edellytyksiä kasvinterveystodistusten luotettavuuden varmistamiseksi, ei ole käytetty. Komissio arvioi toimien tarvetta tältä osin uusien sääntöjen käytännön soveltamisesta saatujen kokemusten perusteella.

·Asetuksen 81 artiklan 2 kohdalla siirrettyä valtuutta, joka koskee niiden tapausten määrittämistä, joissa mainitun artiklan 1 kohdassa tarkoitettua poikkeusta sovelletaan ainoastaan tiettyjen kasvien, kasvituotteiden ja muiden tavaroiden pieniin määriin, ei ole käytetty. Komissio arvioi toimien tarvetta tältä osin uusien sääntöjen käytännön soveltamisesta saatujen kokemusten perusteella.

·Asetuksen 87 artiklan 4 kohdalla siirrettyä valtuutta, joka koskee silmämääräistä tarkastusta, näytteenottoa ja testausta sekä mainitun artiklan 1, 2 ja 3 kohdassa tarkoitettujen tarkastusten tiheyttä ja ajoitusta koskevien yksityiskohtaisten toimenpiteiden vahvistamista tiettyjen kasvien, kasvituotteiden ja muiden tavaroiden osalta niiden kasvinterveydelle aiheuttamien tiettyjen tuhoojariskien perusteella, ei ole käytetty. Komissio arvioi toimien tarvetta tältä osin kasvinterveysasetuksen käytännön soveltamisesta saatujen kokemusten perusteella.

·Asetuksen 96 artiklan 2 kohdalla siirrettyä valtuutta, joka koskee mainitun artiklan 1 kohdan vaatimuksia niiden mukauttamiseksi kansainvälisten standardien ja erityisesti ISPM 15 ‑standardin kehitykseen, ei ole käytetty. Komissio kuitenkin arvioi toimien tarvetta tältä osin, kun tieteellinen ja tekninen tietämys muuttuu tai asiaankuuluvat kansainväliset standardit saatetaan ajan tasalle.

·Asetuksen 98 artiklan 1 kohdalla siirrettyä valtuutta, joka koskee puiseen pakkausmateriaaliin merkin tekevien rekisteröityjen toimijoiden lupaa koskevien vaatimusten täsmentämistä, jos se on tieteellisen ja teknisen tiedon kehityksen ja kansainvälisten standardien vuoksi aiheellista, ei ole käytetty. Komissiolla olisi kuitenkin oltava mahdollisuus käyttää valtuutta, kun tieteellinen ja tekninen tieto muuttuu tai asiaankuuluvat kansainväliset standardit saatetaan ajan tasalle.

·Asetuksen 99 artiklan 1 kohdalla siirrettyjä valtuuksia, jotka koskevat i) luvan myöntämistä ammattimaisille toimijoille antaa 99 artiklan 1 kohdassa tarkoitettuja virallisia todennuksia, ii) toimivaltaisen viranomaisen suorittamaa 99 artiklan 2 kohdan a alakohdassa tarkoitettua ammattimaisten toimijoiden valvontaa ja iii) 99 artiklan 2 kohdan a alakohdassa tarkoitettua kyseisen luvan peruuttamista, ei ole käytetty. Komissio arvioi toimien tarvetta tältä osin uusien sääntöjen käytännön soveltamisesta saatujen kokemusten perusteella.

4.PÄÄTELMÄ

Koska asetusta (EU) 2016/2031 on tähän mennessä sovellettu vasta vähän aikaa, komissio katsoo, että kaikkia asetuksessa säädettyjä delegoitujen säädösten antamista koskevia valtuutuksia on tarpeen jatkaa nykyisen viiden vuoden kauden jälkeen. Tarve laatia sääntöjä valtuutusten perusteella säilyy jatkossakin. Tämä on erityisen tärkeää, jotta voidaan varmistaa tarvittava joustavuus uusien sääntöjen täytäntöönpanossa, mukauttaa sääntöjä säännöllisin väliajoin vastaamaan uusimpia tieteellisiä standardeja ja antaa komissiolle mahdollisuus toteuttaa toimia aloilla, joilla se ei ole tähän mennessä toiminut mutta joilla sen on ehkä tulevaisuudessa toimittava.